## Pravilnik o priznavanju sorti strnih žitarica

### NN 61/2001 (6.7.2001.), Pravilnik o priznavanju sorti strnih žitarica

# MINISTARSTVO POLJOPRIVREDE I ŠUMARSTVA

989

Na temelju članka 66. stavak 1; članka 70. stavak 4; članka 71. stavak
1; članka 73. stavak 1; članka 74. stavak 2; i članka 75. stavak 4, Zakona o sjemenu,
sadnom materijalu i priznavanju sorti poljoprivrednog bilja (»Narodne novine«
br. 131/1997.), ministar poljoprivrede i šumarstva donosi

## PRAVILNIK

### o priznavanju sorti strnih Žitarica

I. TEMELJNE
ODREDBE

Članak 1.

Ovim Pravilnikom se propisuje način ispitivanja sorti strnih žitarica
(pšenice, ječma, raži, triticale i zobi) u pokusnom polju i laboratoriju, te
statistička analiza podataka u svrhu priznavanja novostvorenih domaćih sorti i
uvođenja u proizvodnju stranih sorti.

Ispitivanjem sorti u pokusnom polju i laboratoriju utvrđuje se
gospodarska vrijednost sorti kao što je: prirod zrna, vlaga zrna, otpornost na
bolesti i drugo.

Utvrđivanje prepoznatljivositi, ujednačenosti i postojanosti provodi se
sukladno Pravilniku o postupku utvrđivanja prepoznat­ljivosti, ujednačenosti i
postojanosti (DUS) novih biljnih sorti i Tehničkim uputstvima.

Članak 2.

Zahtjev za priznavanje sorte (u daljnjem tekstu: zahtjev) podnosi se
Zavodu za sjemenarstvo i rasadničarstvo (u daljnjem tekstu: Zavod) do:

• 10. rujna za ozimu pšenicu, ječam, raž, triticale i zob

• 10. siječnja za jaru pšenicu, ječam, raž, triticale i zob.

Članak 3.

Ispitivanje sorte u pokusnom polju traje 3 godine, a provodi ga Zavod.

Članak 4.

Za svaku godinu ispitivanja podnositelj zahtjeva Zavodu dostavlja
sljedeće količine sjemena do naznačenih rokova:
if !supportLineBreakNewLine
endif

|  |  |  |
| --- | --- | --- |
| Vrsta | Potrebna  količina  sjemena (kg) | Rok dostave  sjemena |
| ozima pšenica | 10  5  7  7  7           7 | do 20. rujna |
| jara pšenica | do 20. siječnja |
| ozimi i jari ječam | do 20. rujna/20. siječnja |
| ozima i jara raž | do 20. rujna/20. siječnja |
| ozimi i jari triticale | do 20. rujna/20. siječnja |
| ozima i jara zob | do 20. rujna/20. siječnja |

if !supportEmptyParas endif

if !supportEmptyParas endif

Sjeme sorti uključujući i sorte standarde dostavlja se netretirano. Zavod
obvezno obavlja tretiranje sjemena svih sorti i sorti standarda istim
pesticidima.

Kakvoća sjemena mora odgovarati odredbama Pravilnika o temeljnim
zahtjevima za kakvoću, pakiranje i deklariranje sjemena poljoprivrednog bilja
(»Narodne novine« br. 133/99.).

Članak 5.

Podnositelj zahtjeva treba dostaviti sljedeće podatke o sjemenu: masu
1000 sjemenki (g), čistoću sjemena (%), klijavost sjemena (%) i normu sjetve
(broj klijavih sjemenki/m2).

Članak 6.

Ispitivanje sorti obavlja se u pokusnim poljima različitim po
klimatskim, pedološkim i drugim karakteristikama:

if !supportEmptyParas endif

|  |  |  |
| --- | --- | --- |
| Vrsta | Broj  pokusnih  mjesta | Pokusna mjesta |
| Ozima pšenica | 6 | Zagreb, Nova Gradiška, |
| (Tr. aestivum) | if !supportEmptyParas endif | Kutjevo, Koprivnica, Osijek |
| if !supportEmptyParas endif | if !supportEmptyParas endif | i Lovas, |
| (Tr. durum) | 4 | Zagreb, Nova Gradiška, |
| if !supportEmptyParas endif | if !supportEmptyParas endif | Osijek i Lovas |
| Jara pšenica | 3 | Gorski Kotar ili Lika, Zagreb |
| if !supportEmptyParas endif | if !supportEmptyParas endif | i Osijek |
| Ozimi i jari ječam | 4 | Zagreb, Nova Gradiška, |
| if !supportEmptyParas endif | if !supportEmptyParas endif | Osijek i Lovas |
| Ozima i jara raž | 4 | Zagreb, Nova Gradiška, |
| if !supportEmptyParas endif | if !supportEmptyParas endif | Osijek i Lovas |
| Ozimi i jari triticale | 4 | Zagreb, Nova Gradiška, |
| if !supportEmptyParas endif | if !supportEmptyParas endif | Osijek i Lovas |
| Ozima i jara zob | 4 | Zagreb, Nova Gradiška, |
| if !supportEmptyParas endif | if !supportEmptyParas endif | Osijek i Lovas |

if !supportEmptyParas endif

if !supportEmptyParas endif

II. ISPITIVANJE U POKUSNOM POLJU

Članak 7.

Pokusi se u pokusnom polju postavljaju prema najpogodnijem planu pokusa
s obzirom na prijavljeni broj genotipova, a u cilju njihove preciznije
procjene, kao i učinkovitije analize.

Članak 8.

Površina parcele iznosi 10 m2, a čine ju 10
redova dužine 8 m, uz razmak između redova od 12,5 cm. Razmak između parcela
unutar ponavljanja iznosi 30 cm, a između ponavljanja 2 m.

Članak 9.

Na početku i kraju pokusa sije se najranija sorta kao zaštitni pojas,
koji će poslužiti i za uzimanje uzoraka za vlagu na bazi koje se odlučuje o
pravovremenoj žetvi pokusa.

Članak 10.

Za sve vrijeme trajanja ispitivanja jedne sorte u pokusnom polju i
laboratoriju usporedba se obavlja s istim standardnim sortama.

Standardna sorta je opće poznata sorta, koja prema svojim biološkim i gospodarskim
svojstvima ima najveću vrijednost za namjenu radi koje se ispituje nova sorta.
Standardnu sortu određuje Povjerenstvo za priznavanje sorti ratarskog bilja,
povrća i cvijeća.

Članak 11.

Podnositelj zahtjeva ima pravo tijekom vegetacijske sezone obići pokuse
i informirati se o pokusima pri čemu mu djelatnik Zavoda otvara šifre za
njegove sorte i za sorte standarde.

Opažanja tijekom vegetacije

Članak 12.

Tijekom vegetacije utvrđuju se sljedeći podaci:

Þ datum sjetve i
nicanja,

Þ oštećenje od
izmrzavanja, *kod ozimih sorti*

Þ visina biljke,
nalijeganje i polijeganje,

Þ
oštećenje
od ptica, proklijavanje na klasu i kombinirani gubici,

Þ
datum
pune zrelosti i datum žetve.

Skale za opažanja i način ocjenjivanja utvrđene su u Uputama za opažanja
tijekom vegetacije.

Članak 13.

Na svim pokusnim poljima obavlja se zaštita od štetnika i korova
odgovarajućim pesticidima prema uobičajenoj proizvodnoj praksi.

Članak 14.

U cilju praćenja otpornosti sorti na ekonomski najznačajnije bolesti u
Republici Hrvatskoj u uvjetima prirodne infekcije, tijekom ispitivanja sorti
prati se pojava i ocjenjuje intenzitet napada sljedećih bolesti:

Kod pšenice

Þ žuta hrđa
pšenice, *Puccinia striiformis f. sp. tritici,*

Þ
smeđa
hrđa pšenice, *Puccinia recondita f. sp. tritici,*

Þ
crna
hrđa pšenice, *Puccinia graminis f. sp. tritici,*

Þ
smeđa
pjegavost pljevica i lišća, *Septoria spp.,*

Þ
palež
klasa, *Fusarium spp*.,

Þ
pepelnica
pšenice, *Erysiphe graminis f. sp. tritici,*

*Kod ječma*

Þ
pepelnica,
*Erysiphe graminis f. sp. hordei*,

Þ
crna
hrđa, *Puccinia graminis f. sp. hordei*,

Þ
žuta
hrđa, *Puccinia striiformis f.sp. hordei*,

Þ
smeđa
hrđa ječma, *Puccinia hordei*,

Þ
prugavost
ječma, *Pyrenophora graminea,*

Þ
mrežasta
pjegavost ječma, *Pyrenophora teres*,

Þ
prašna
snijet ječma, *Ustilago nuda*,

Þ
pjegavost
lista ječma, *Rhynchosporium secalis.*

*Kod raži*

Þ
smeđa
hrđa, *Puccinia dispersa,*

Þ
crna
hrđa, *Puccinia graminis,*

Þ
pjegavost
lišća, *Septoria spp.,*

Þ
pepelnica,
*Erysiphe graminis*

*Kod triticale*

Þ
smeđa
pjegavost lišća, *Septoria spp.,*

Þ
pepelnica,
*Erysiphe graminis*

*Kod zobi*

Þ
narančasta
hrđa zobi, *Puccinia coronata*,

Þ
crna
žitna hrđa, *Puccinia graminis f. sp. avenae*,

Þ
pepelnica,
*Erysiphe graminis f. sp. avenae*.

Ukoliko se uoči pojava drugih bolesti i štetnika, treba zabilježiti
vrijeme pojave i intenzitet napada, a po mogućnosti i postotak oštećenja
odnosno umanjenja priroda zrna.

Intenzitet napada bolesti ocjenjuje djelatnik Zavoda na svim pokusnim
poljima prema skalama koje se nalaze u Uputama za opažanja tijekom vegetacije.

Članak 15.

Žetva svakog pokusa obavlja se kombajnom, u jednom danu za svaku sortu u
pokusu u svim ponavljanjima, u fazi tehnološke zrelosti zrna, sa oko 14% vlage
u zrnu kod sorte u zaštitnom pojasu.

Tijekom žetve utvrđuju se na svakoj parceli: prirod zrna, hektolitarska
masa i vlaga zrna.

III. ISPITIVANJE U
LABORATORIJU

Članak 16.

Kemijsko-tehnološke analize obavljaju se u laboratoriju, na prosječnom
uzorku zrna (6 kg). Uzorci se uzimaju:

• za ozimu i jaru pšenicu sa dva pokusna mjesta (Zagreb i Osijek), u
drugoj godini ispitivanja,

• za ozimi i jari ječam, raž, triticale i zob sa jednog pokusnog mjesta
(Osijek), u drugoj godini ispitivanja.

Članak 17.

Na prosječnom uzorku ozime i jare pšenice obavljaju se sljedeće analize:

*Pšenica (Triticum aestivum)*

Þ fizičke osobine
zrna,

Þ kemijsko –
tehnološke osobine zrna i brašna,

Þ farinogram,

Þ ekstenzogram,

Þ amilogram,

Þ rezultati probnog
pečenja kruha.

*Pšenica (Triticum durum)*

Þ fizičke osobine zrna,

Þ kemijsko-tehnološke
osobine zrna,

Þ kemijsko
tehnološke osobine krupice,

Þ farinogram
(apsorpcija: 31,5% H2O).

Na prosječnom uzorku zrna ječma izvršiti će se analize:

*Za pivarsku kakvoću*

- sadržaja I klase zrna,

- sadržaja bjelančevina,

- mehanička analiza,

- fiziološka analiza,

- kemijska analiza,

- mikrosladovanje i

- analiza slada.

*Za krmnu kakvoću*

- sadržaja I klase zrna,

- sadržaja bjelančevina,

- sirove bjelančevine (%),

- sirove masti (%),

- sirove celuloze (%),

- NET (%),

- mineralne tvari (%).

Na prosječnom
uzorku ozime i jare raži, triticale i zobi obav­ljaju se sljedeće analize:
if !supportLineBreakNewLine
endif

|  |  |  |  |
| --- | --- | --- | --- |
| Analize | Raž | Triticale | Zob |
| suhu tvar (%) | + | + | + |
| Organsku tvar (% na ST) | + | + | + |
| BEM | - | - | + |
| Sirove bjelančevine (% na ST) | + | + | + |
| Sirove masti (% na ST) | + | + | + |
| Sirovu celulozu (% na ST) | + | + | + |
| Mineralne tvari (% na ST) | + | + | + |
| Masu 1000 sjemenki (g) | + | + | + |
| Hektolitarsku masu (kg/hl) | + | + | + |

if !supportEmptyParas endif

if !supportEmptyParas endif

IV. STATISTIČKA ANALIZA PODATAKA POKUSA

Članak 18.

Za statističku analizu pokusnih podataka primjenjuje se analiza
varijance i odgovarajući testovi za testiranje varijanci i razlika između
prosječnih vrijednosti (F-test, t-test, uz P=0.05 i P=0.01). Podaci se obrađuju
po lokacijama i godinama, a izračunava se i varijacijski koeficijenti.

Članak 19.

Analizom varijance obrađuje se svojstvo: prirod zrna na bazi 14% vlage
zrna, a ostala relevantna svojstva za priznavanje prikazuju se prosječnim
vrijednostima, rasponima (max – min) i drugim, ovisno o prirodi dostupnih
podataka.

*Rezultati ispitivanja*

Članak 20.

Godišnji rezultati ispitivanja iz pokusnog polja i laboratorija ovisno o
vrsti poljoprivrednog bilja dostavljaju se podnositelju zahtjeva na temelju kojih
je podnositelj zahtjeva dužan obavjestiti Zavod o nastavku ispitivanja sorte do
roka određenog u članku 4. ovog Pravilnika.

Članak 21.

U službenom glasilu Zavoda objavljuju se završni rezultati ispitivanja
iz pokusnog polja i laboratorija.

Članak 22.

Ovaj Pravilnik stupa na snagu danom objave u »Narodnim novinama.«

Klasa: 011-02/01-01/65
Urbroj: 525-1-01-1
Zagreb, 21. lipnja 2001.

Ministar
**mr. sc. Božidar Pankretić**, v. r.

if !supportEmptyParas endif

Pravilnik, NN 61/2001-989